EU: Danmark har brug for et nationalt kompromis, version 2.0 | Netavisen Pio\nEfter nej'et ved folkeafstemningen 3. december er der ingen vej uden om: Nu må folketingets ja- og nej-side sætte sig sammen om formulere et nyt nationalt kompromis om EU-politikken.\n21. december 2015 - 11:06\nDebatten efter vælgernes nej til at afskaffe retsforbeholdet d. 3. december, har primært været en opvisning fra supereuropæernes side i, hvordan man opfører sig som dårlige tabere. Ja, undskyld. Og samtidig hyldet ind i en ufattelig arrogance overfor det flertal i befolkningen der stemte nej.\nDet er bestemt ikke kønt hverken at se på eller lytte til.\n’Er folk blevet bindegale?’ Spørger Uffe Ellemann Jensen allerede, i en kronik i Berlingske dagen før afstemningen, som om han intet har lært i de 23 år, der er gået siden danskerne stemte nej til Maastrichttraktaten tilbage i 1992. Uffe Ellemann Jensen var som bekendt udenrigsminister i 1992.\nEller EU-forsker og professor Malene Wind, her citeret fra Deadline: ’Jeg tror da et eller andet sted, at danskerne ikke har forstået, hvad det her handler om… Vi har nasset på det europæiske fællesskab. Vi går hele tiden og ser tiden an. Det handler om, at man åbenbart ikke forstår, at man er med i et forpligtende samarbejde.’\nEller hvad med seniorkorrespondent Anders Jerrichow i Politiken: ’Det er vælgerne der har et problem. Hvis vælgerne ikke selv vil stramme sig an, må politikerne gribe til konsekvenspædagogik. Så må de EU-positive politikere skære ud i pap, hvad de i store tal mener – nemlig at det internationale samarbejde i EU er så vigtigt for Danmark, at de ikke vil danse efter EU-modstandernes melodi.”\nVi har en fælles demokratisk aftale om den danske EU-politik, som politikerne har indgået med vælgerne\nOg så var der udenrigsminister Kristian Jensen, som tilsyneladende heller intet har lært, da han sad på TV2 News, to dage efter afstemningen og fortalte, at alt er som det plejer at være med nej’et d. 3. december. Aftalen fra 2008 mellem ja-partierne i folketinget gælder stadig. Og det er der ingen grund til at ændre på.\nIkke et eneste af alle disse kloge hoveder, med udenrigsminister Kristian Jensen i spidsen, nævner på noget tidspunkt, at vi har en fælles demokratisk aftale om den danske EU-politik, som politikerne, har indgået med vælgerne, og at man agter at respektere denne aftale. Nemlig Det Nationale Kompromis – eller Edinburghaftalen fra 1992 – der blev konfirmeret ved en folkeafstemning d. 18. maj 1993.\nDet Nationale Kompromis er - i store dele af den politiske verden herhjemme – noget man ønsker hen hvor peberet gror. Sådan ser vælgerne bare ikke på det!\nBåde ja- og nej-siden skal med i nyt national kompromis\nSocialdemokraterne, SF og de radikale var arkitekterne bag Det nationale Kompromis - og aftalen blev senere tiltrådt af den daværende VK-regering og de øvrige borgerlige partier.\nHovedhjørnestenen i Det Nationale Kompromis er de 4 forbehold. Og dem forventer et flertal af vælgerne altså at politikerne respekterer. Det er nu demonstreret ved hele 2 folkeafstemningen. Ved euroafstemningen i september 2000 og nu her forleden. Mere demokratisk kan det ikke blive. Og alligevel bliver store dele af ja-siden ved med at presse på, som om intet er hændt. Det har bestemt ikke været gavnligt, for det i forvejen tyndslidte tillidsforhold mellem politikerne og vælgerne.\nFor at komme videre må vi have et Nationalt Kompromis, Version 2.0. En politisk aftale der samler bredt, således at både ja og nej-siden i folketinget er med. Indholdet i et Nationalt Kompromis, Version 2.0 kunne tage højde for følgende.\n1) Det europæiske samarbejde, der startede med slutningen af 2. Verdenskrig, har haft en kæmpe betydning for Danmark og Europa. Det kan ikke overvurderes. Samarbejdet har været med til at skabe fred og velstand i Europa. Et meget stort flertal af danskerne ønsker at vi skal fortsætte med at være medlem af EU.\nFremtidens EU-politik skal tage hensyn til, at kun få af os er inkarnerede ja eller nej-sigere\nDanskerne tvivler ikke på det europæiske samarbejde. Danskerne tvivler derimod på nytten af den politiske overbygning i EU, der i de seneste årtier, har vokset sig større og større. Kun få danskere er overbeviste og begejstrede europæere. Langt de fleste danskere er i tvivl om, hvad de skal stemme, hver gang vi bliver kaldt til stemmeboksene. Fremtidens EU-politik skal tage hensyn til, at kun få af os er inkarnerede ja eller nej-sigere. Langt de fleste os er tvivlere. Men langt de fleste af vil altså også være med.\n2) EU er en underlig konstruktion med et parlament, en kommission og ministerrådet. Kun meget få danskere, forstår denne - for nu at sige det mildt - unikke konstruktion. EU er meget langt væk, og opleves som et kæmpemæssigt bureaukratisk monster af langt de fleste danskere. Det kræver åbenhed og transparens. Vi har i Danmark et af de mest åbne og gennemsigtige politiske systemer i verden, sådan oplever mange danskere det ikke, men sådan er det målt med international målestok. Det skal vi også arbejde på at EU bliver.\n3) I 1992 forsøgte tilhængerne af Maastrichttraktaten - blandt meget andet - at sælge traktaten på ’nærhedsprincippet’, altså det forhold, at alle de problemer der løses bedst nationalt og lokalt, skulle EU holde sig fra, de skulle løses nationalt og lokalt. Og så skulle EU tage sig at de store tværnationale problemer. Sådan er det ikke helt gået. Kommissionsformand Jean - Claude Juncker taler i dag om at EU skal være ’big on big things and small on small things’. Det lyder smukt. Nu skal EU så leve op til det. Og det skal vi danskere arbejde for i EU. Det vil der være stor forståelse for i befolkningen.\nJa- og nej-siden bliver nødt til at finde hinanden i et fælles kompromis, der er ingen vej udenom. Nu er det op til politikerne at tage initiativet.\nBaseret på disse emner: Christiansborg | EU | Folkeafstemning | Retsforbeholdet


Journalisterne er mod politiet, gør voldsmænd til ofre – Document\nAf: Hans Rustad\t31. maj 2020, 18:39\n68’erne er ved at blive lige så senile som Joe Biden. Derfor er al historie et “remake” af deres “golden years”. Journalisterne er kloner af Carl Bernstein og Bob Woodward, der før eller siden vil fælde præsidenten.\nJournalisterne mangler begreber om hvem der gør hvad mod hvem. For dem er moralen et facit, de har fået udleveret i tidernes morgen. Politiet er altid suspekt. At det skulle være noget ved deres arbejde, der gør dem “suspekte” når folk brænder byen ned, strejfer dem ikke.\nFor journalisterne er byen og samfundet en kulisse, den almindelige befolkning bare er en del af. De virkelige mennesker, der får deres levebrød ødelagt på toppen af coronaen, hører vi ikke meget om.\nDesto mere om voldsmænd, der forherliges.\nFor dagens journalister er det altid Vietnam om igen. Politiet er svin og kan kun være onde. De fortjener ingen sympati. Hvis en politibetjent går i panik, når mængden forsøger at omringe ham og kører sin bil ind i mængden, så er det politimanden, der er noget galt med.\nHan er altid et objekt, som er genstand for tingsliggørelse.\nDe unge derimod.\nScenen tilhører dem og politiet skal bare spille en birolle.\nBerlingske gør et stort nummer af at et par journalister fra Reuters fik en gummikugle. Det samme fik en journalist fra Daily Caller, men han grinede ad det hele.\nDe seriøse medier vil gerne være ofre.\nMen der er forskel på ofre. Da Fox New reporter Leland Vittert blev angrebet af pøbelen udenfor Det Hvide Hus, og måtte eskorteres væk af politiet, spurgte ”Daily Caller Committee to Protect Journalists” om deres mening. Men de havde ingen og behøvede tid til at undersøge sagen. Men arrestationen af CNN-reporterne fordømte de umiddelbart.\nVi lever i Orwell-land. Alle er lige, men nogle er mere lige end andre.\nDisse journalister er ved at miste folkets tillid, det samme er organisationer som CPJ.\nDe er kun optaget af at beskytte sine egne interesser.\nDa dør journalistikken. Den bliver korrupt.\nAndre må tage over. Dem er der efterhånden rigtig mange af i USA. Men officiøse danske medier bryder sig ikke om at bruge dem som kilder. Hvorfor ikke?\nFordi de selv ville blive afsløret.\nVolendam-Hitler - 15. marts 2017\n« En ny nat med vold, uro og angreb på politiet\nRäv och orrhönor i vinterlandskap (ikke datert) »


Jeg er sådan set ikke uenig, men der er grænser. Hvis Gibson var et rigtigt dumt svin, og jeg belønnede ham ved fortsat at se hans film, så ville jeg nok lade være med at støtte ham ved at indløse en billet.\nHold da helt (sommer)ferie! Hvis du indtager den holdning overfor én person (hvilket jeg ikke ved, om du gør), så må du jo retfærdigvis også gøre det overfor alle ANDRE filmfolk og musikere. Ved du virkelig alt om, hvordan alle dine favoritter indenfor film og musik er som privatpersoner? Kender du så meget til deres liv, deres gøren og laden, deres fortid og nutid, at du er i stand til at undgå at støtte dem ved at ofre penge på deres film eller musik?\nOg lad os sige rent eksempelvis antage, at man valgte at boycutte alle Mel Gibsons film - hvad så med de andre skuespillere, der er med i de selvsamme film? Så ville man jo samtidig komme til at straffe Danny Glover, Rene Russo, Joe Pesci, Helen Hunt, Madelaine Stowe, Joaquin Phoenix, foruden alle de andre der har spillet sammen med ham ... for slet ikke at nævne instruktører som Shyamalan, Peter Weir og Richard Donner.\n#22 BN 11 år siden\nSå kan man klandre EB for at være sladderagtigt, men helt ærligt - er TV2's sladdersider overhovedet et hak bedre? Du har ingen problemer med at finde masser af gossip på både DR, TV2, Berlingske, Politiken eller JP.\nDer er meget stor forskel på Ekstra Bladet og de andre aviser du her nævner - ihvertfald når det gælder den fysiske avis. Ekstra Bladet er spækket med sensation, skandaler og sladder - eller man kan sige, at TONEN er sådan HVER ENESTE dag. Indholdet af Berlingske Tidende, Politiken og JP er derimod markant anderledes.\nHertil går mit forsvar af sidstnævnte aviser. Med hensyn til hvad der skrives på disse avisers netsider, så er det muligt, at indholdet er mere sladderbetonet og sensationspræget, fordi der måske nok på nettet sker en mere livlig og hurtigere udveksling eller uddeling af nyheder om stort og småt, f.eks. via diverse instanser, der sender de samme nyheder rundt til alle aviser. Det er ikke noget jeg har det fulde overblik over, og det interesserer mig heller ikke. Så derfor følger jeg ikke med på disse sider.\nOm så ALLE nyhedsmedier i hele Danmark kørte den samme stil, ville jeg ikke holde op med at forholde mig kritisk til deres snagen i og forsøg på udlevering af folks privatliv.\n#23 Michael Andersen 11 år siden\nRyger BN på Claudius' ignoreliste?\nNej - 7.1\nJa - 1.03\nMichael Andersen (23) skrev:\nHvad satser du selv på? ;-)\n#25 Michael Andersen 11 år siden\n#24 Først vil jeg finde et bedre odds og derefter sætte pensionsopsparingen på "Ja" :) Når du kommer på listen, vil jeg til sidst ønske dig tillykke med et: velkommen i klubben :)\n#26 filmz-Claudius 11 år siden\nBN (20) skrev:\nKommer det mig ved? Næ, jeg er stort set ligeglad.\nHar pressen så ret til at grave i det? Det er en lidt mere grå sag, fordi der er to kriterier. Hvis vi taler helt almindelige mennesker er svaret nej. Så rager det ikke pressen, hvad de laver i deres privatliv.\nFor offentlige personer bliver det endnu mere gråt. Jeg synes f.eks. bestemt ikke om, når pressen roder i Clint Eastwoods familieforhold, for hans familie har ikke valgt at være offentlige personer. Nix pille!\nFor de offentlige personer selv, er der også grænser. Hvis en skuespiller har inviteret pressen med inden for til sit bryllup, ja, så er ægteskabet noget medierne kan beskæftige sig med. Ikke at der skal et kamera i sengen, men det er relevant stof at skrive om, fordi man selv åbnede døren. Man kan ikke bare vælge at lukke døren, når det bliver ubelejligt. Så skulle man have sagt nej tak fra begyndelsen. Det har Javier Bardem og Penelope Cruz f.eks. netop valgt at gøre ved at blive gift i hemmelighed og så bare oplyse om det bagefter. Var pressen inviteret med til brylluppet, ville det være en anden sag. Jeg synes, det er dobbeltmoral, når kendte folk snakker løs om deres private forhold i medierne og så piver over, at der bliver skrevet om det bagefter. Anni Fønsby og Erik Damgaard har valgt at leve deres liv offentligt. Det betyder, de må leve med, at kameraet også er tændt, når hun ryger i retten for rufferi. Ægteskabet mellem Susse Wold og Bent Mejding har til gengæld aldrig haft ret plads i sladderspalterne, fordi de takkede nej til pressen på både godt og ondt.\nTja, hvis du tæller denne historie som sladder, så falder både TV2, Berlingske, Politiken og JP - som du selv fremhævede - jo også igennem. DR nyheder kan så svinge fanen højt, men de får så også licenspenge og er heller ikke nødt til at forfølge det populære stof for at overleve. Din sammenligning mellem sladderjournalister og lejemordere er så meget ude på overdrevet, at jeg synes, den bliver helt irrelevant.\nJeg ved ikke i hvor høj grad Ekstra Bladet lyver, men jeg tvivler oprigtigt på, at moralen er uendeligt meget bedre ved andre dagblade. Du får det også til at lyde som om, Ekstra Bladet bare samler de journalister op, som ingen andre vil have, og at man sagtens kan blive ansat, hvis bare moralen tillader det. Nu skal jeg ikke gøre mig klog på sagen, men det lyder slet ikke til at være rigtigt.\nDet kan man vist sige om de fleste medier. Alle medier vil have de store overskrifter. Hvor tit har du set Ekstra Bladet bringe en stor sensations-overskrift, som de andre medier har nægtet at bringe efterfølgende? Det er vist kun Se & Hør, der betvivles så meget.\nJa, Ekstra Bladet skærer historierne skarpere end de fleste. Og nogle gange også skarpere, end det er rimeligt. Det var f.eks. helt urimeligt, at Ekstra Bladet smed et foto af Maria Møller Christensens formodede morder på forsiden, før manden overhovedet var anklaget. Han viste sig jo også at være uskyldig. Så fy til Ekstra Bladet for den!\nMen de var så slet ikke de eneste, der fik skrevet helt forkerte ting om en uskyldig mand. Vi har bare en tendens til at huske Ekstra Bladet i den sammenhæng, fordi vi fik vores fordomme om avisen bekræftet.\nNej, hvis vi skal skælde Ekstra Bladet ud for noget, så er der meget mere at blive vred over i de penge, de tjener på deres "massage" annoncer. Men der er Ekstra Bladet så vist igen ikke den eneste... Og det har selvfølgelig heller ikke meget med deres journalistik at gøre.\nDet har du for så vidt ret i. Men der nu også lige en vigtig tilføjelse. Ekstra Bladet bringer oftest sensations-historierne, som får folk i fedtefadet. Derfor har de også en større tendens til at ende i retssalen end andre aviser. Nogle gange er det fordi, de bringer grundløst sensationsstof, hvor de ikke har gjort arbejdet. Og så får de smæk. Og bør også få det. Men det er ikke altid tilfældet. Nogle gange lægger "ofrene" bare sag an i et forsøg på at få historien lukket.\nMen jo, Ekstra Bladet har en mere konfronterende stil end de fleste. Nogle gange er det vovet. Nogle gange endda modigt. Nogle gange er det bare populistisk. Det er bestemt ikke altid smukt.\nJa, du kan finde de dårlige historier. Men de er ikke de eneste. Hvad er den seneste større historie, der viste sig at være så forkert, at det var en landsdækkende skandale i medierne? Den seneste jeg husker var TV2's "Triple-A" sag, der viste sig at være pure opspind, hvilket endda blev opdaget af de andre medier, mens TV2 stadig kørte de store reklamer forud for programmet.\nBevares, det undskylder slet ikke Ekstra Bladet, men de er ikke i en klasse alene for sig.\nMen du finder så også gode historier under tiden. For mig er det afgørende, om de gode historier ville være kommet frem, hvis ikke Ekstra Bladet havde skrevet dem. Det er jeg ikke helt sikker på. Og hvis det er tilfældet, så tjener avisen trods alt en vigtig funktion. Det er bestemt ikke altid rar eller god journalistik, men jeg foretrækker at leve med det, fordi jeg tror, alternativet ville være værre.\nDe Nattergale (hvorfor nævner jeg nu dem igen?) sagde engang sarkastisk, at de begyndte med at spille til ildebrand, fordi de så altid var sikre på at have et publikum... Hvis folk er tiltrukket af hundelort, så skal jeg da helt tilslutte mig, at det er tragisk. Men det klandrer jeg altså hverken hunden eller lorten for.\nSå nej, jeg tror nu ikke, at vi alene kan give Ekstra Bladet ansvaret for vores dårlige smag.\nHvis ikke folk læste det, så ville det jo ikke blive skrevet. Fejlen ligger hos os selv. Hvis vi sagde pænt nej tak, så forsvandt skidtet.\nDet er lidt som en restaurant, hvor du bestemt kan gå ind og bestille oksehøjreb med flødesovs og kartofler. Men hvis du kan også få en hotdog, og hvis alle bestiller det, så indretter restauranten sit køkken derefter.\nAt sammenligne Ekstra Bladet med narkosmuglere er vist også skudt noget forbi. Det er trods alt ikke ulovligt at skrive journalistik. Ikke endnu i hvert fald. Heller ikke dårlig journalistik. Desuden er der jo lige den forskel, at medierne skriver om, hvad der sker. De skaber ikke behovet selv, som narkohandlerne gør.\nMen du læste den. Og du læste også den næste historie. Og du deltog i debatten for dem begge. Bidrager du så ikke også selv til sladderen? Du kan selvfølgelig kritisere Filmz for at bringe den, men du købte den jo alligevel.\nDet er så din opfattelse, men andre folk behøver jo ikke være enige i de kategorier, du stiller op her. Desuden hænger tingene jo sammen. Hvordan kun du reelt vide, om en historie retter sig kun til kategori 1 eller til dem begge, hvis du ikke har læst den?\nJa, men du slog lidt på relevansen. Jeg mener ikke, parfume-historien havde relevans for Filmz. Men det er så min mening.\nNæ, men nu valgte du jo så også at ignorere den del, hvor jeg sagde, at fordømmelsen egentlig var overflødig.\nMen man er nu sjældent nødt til at træffe den slags afgørelser for filmstjerner - hvis der har været nok grimme overskrifter, så har selskaber oftest allerede droppet dem.\nDu klippede den del fra, og jeg synes nu, den er meningsbærende.\nSom sagt er der ikke megen grund til det, fordi de amerikanske filmselskaber nok skal trække stikket ud af hans karriere lang, lang tid før, jeg er nødt til at sætte en grænse.\nSom sagt er jeg stort set enig med dig i, at mandens privatliv ikke har nogen betydning for hans arbejde. Mozarts musik ville være lige så god i dag, selv hvis vi fandt ud af, at han havde begået mord, eller hvad vi nu kan finde på som eksempel.\nJeg siger sådan set bare, at hvis manden opfører sig på en måde, som jeg synes er forkastelig, og han fortsat kan blive ved med det, fordi jeg i en eller anden grad støtter ham ved at betale for at se hans film (eller høre hans musik, se hans malerier, læse hans bøger, etc.), så ville jeg på et tidspunkt være nødt til at holde op, fordi jeg ved at se hans film støtter en opførsel, som jeg ikke kan stå inde for. Men som sagt er det en ret akademisk overvejelse. Hvis Gibson har gjort noget forkert, så regner jeg jo også med, at han bliver straffet for det, før jeg er nødt til at gøre den slags overvejelser.\nDu kan så klandre mig for, at jeg synes, det er noget pjat, at man har været efter Roman Polanski i så lang tid. Jeg synes bare, den sag er håbløst forældet.\n#27 simonselvfed 11 år siden\nSagen er den, at ALLE ved hvad det handler om nu.\nSå kan vi ikke bare ligge den på is? Hvad er pointen i at kage rundt i det? Sagt er sagt, så kan du enten støtte Mel Gibsons arbejde i fremtiden eller ej...\nJo mere jeg hører om det, jo mere træt bliver jeg bare af negere og jøder... :-) Det var en joke, jeg ville bare se om I var vågne :-)\nJeg er enig med #1\nJeg kan på ingen måde støtte Gibsons udtalelser, men jeg holder af hans arbejde og vil lade tvivlen komme ham til gode. Måske er han en smule glad for sprutten og det kan få mange til at svinge helt afsindigt (selv når de ikke drikker) især når de udsættes for stress... Så fy skamme Gibson, men lad os så komme videre. Jeg tror at de private udtalelser længe er 'betalt' for i form af offentlig vrede og fordømmelse.\nThe punishment must fit the crime... Ord er og bliver ord.\nClaudius (26) skrev:\nDin sammenligning mellem sladderjournalister og lejemordere er så meget ude på overdrevet, at jeg synes, den bliver helt irrelevant.\nMen der er jo en PRINCIPIEL lighed, idet der i begge tilfælde (en mesterskytte og en journalist) er tale om, at éns moralske sans spiller en rolle. Du skal ikke hænge dig så meget i det konkrete, men mere i, at visse jobs kan have yderst negative/skadelige følger eller konsekvenser for andre mennesker.\nDu får det også til at lyde som om, Ekstra Bladet bare samler de journalister op, som ingen andre vil have, og at man sagtens kan blive ansat, hvis bare moralen tillader det. Nu skal jeg ikke gøre mig klog på sagen, men det lyder slet ikke til at være rigtigt.\nJamen, det er da helt klart også en upopulær påstand blandt folk, der har god vilje overfor Ekstra Bladet. Men det er ikke desto mindre en iagttagelse, som flere indenfor medieverdenen har gjort. Og jeg synes, at tendensen finder tydelig bekræftelse ved det niveau, det sprog og den tone, man finder i selve avisen.\nJa, det er blot et af de nyeste eksempler.\nDe fleste andre aviser afholdt sig faktisk fra at fare frem med nogen forhastet konklusion.\nMen der nu også lige en vigtig tilføjelse. Ekstra Bladet bringer oftest sensations-historierne, som får folk i fedtefadet. Derfor har de også en større tendens til at ende i retssalen end andre aviser. Nogle gange er det fordi, de bringer grundløst sensationsstof, hvor de ikke har gjort arbejdet. Og så får de smæk. Og bør også få det. Men det er ikke altid tilfældet. Nogle gange lægger "ofrene" bare sag an i et forsøg på at få historien lukket.\nDer findes ganske rigtigt eksempler - FÅ eksempler statistisk set - på det sidste .... og uhyggeligt mange eksempler på det første.\nJa, du kan finde de dårlige historier. Men de er ikke de eneste. ..... Men du finder så også gode historier under tiden.\n... hvilket jeg også har nævnt i mit tidligere indlæg.\nSandt nok. Men det PRIMÆRE ansvar ligger hos de folk, der mente/mener, at vi havde/har brug for en lorte-avis som Ekstra Bladet.\nSammenligningen er også her PRINCIPIEL og sigter ikke til tanken om noget ulovligt, men derimod til, at begge ting kan skade andre mennesker.\nMen du læste den. Og du læste også den næste historie. Og du deltog i debatten for dem begge. Bidrager du så ikke også selv til sladderen?\nNej, afgjort ikke. En hvilken som helst person der betvivler og angriber sladder, er da ikke med til at viderebringe den! Jeg har kun kommenteret sladderen overfor dem, som herinde selv har læst om den.\nDu kan selvfølgelig kritisere Filmz for at bringe den, men du købte den jo alligevel.\nJeg købte ikke noget. Jeg skrev tværtimod, at man ikke skal tage den slags for gode varer, eftersom man aldrig kan vide alt om en sag mellem to mennesker, som man ikke kender personligt. ... Ja, tænk lige på, at selv i tilfældet med éns personlige venner kan man HELLER ikke altid vide alt!\nJeg har ikke udtalt mig om, hvem historien eller nyheden henvender sit til. Jeg svarede dig blot på, hvorfor jeg havde læst den, idet jeg belyste, at nogle læser den slags for at svælge i berømtheders privatliv (som de gerne vil vide en masse om), mens andre indimellem læser den slags (uden at ønske at vide noget om deres privatliv), udelukkende fordi de gerne vil være orienteret om, hvad sladderpressen NU har gang i.\nBortset fra at jeg nu ikke "valgte" at se bort fra den pågældende del, men overså det, så fandt jeg heller ikke i sammenhængen noget, der indikerede, at du var afvisende overfor muligheden. Du virkede i princippet klar til at gøre alvor af det.\nOg i dit nye indlæg skriver du jo også:\nHmm .... Så kan jeg langt bedre følge dig, når du skriver følgende:\nUd fra den betragtning (altså "at mandens privatliv ikke har nogen betydning for hans arbejde") kan jeg ikke se, at du støtter ham i hans forkerte gerninger. Hans film er jo en acceptabel, ja, ligefrem populær levevej.\nO.J. Simpson gik fri af en mordanklage i 1990'erne, ihvertfald ved den almindelige domstol. Men en særlig, civil domstol kendte ham skyldig, omend dette kun resulterede i en økonomisk straf.\nSelvom jeg absolut tror, manden er skyldig, føler jeg da ikke, at jeg støtter ham ved at se de tre 'Naked Gun'-film (m. Leslie Nielsen, George Kennedy og Priscille Presley). ... Og hvorfor i alverden skulle O.J. Simpsons kriminelle gerninger også gå udover Leslie Nielsen??\n#29 BN 11 år siden\nBN (28) skrev:\nJeg har ikke udtalt mig om, hvem historien eller nyheden henvender sit til.\n"sit" = SIG\n#30 filmz-Claudius 11 år siden\nDer kan være skadelige konsekvenser ved næsten alt. Hvis Ekstra Bladet opfinder historier selv, så er jeg enig i med dig i, at vi bør kritisere dem. Men hvis folk selv har lavet noget snavs, som skader dem selv og andre, når det kommer frem, er det så deres egen fejl eller Ekstra Bladets, fordi de skrev om det?\nOg selv Ekstra Bladet har jo en moral et eller andet sted. De kendte godt navnet på den 15-årige pige, der var i seng med Jeppe Kofod. De havde vist endda billeder af hende. Men de hev hende ikke frem i rampelyset, fordi de ikke mente, hun var en offentlig person. Det siger vel også noget om avisen. At vi så var nogle, der grinte højlydt af den forside, de bragte dagen efter, er en anden sag :)\nDet er vi vist helt enige om. Spørgsmålet er så bare, om de folk er cheferne på Ekstra Bladet eller læserne, der køber avisen for at læse sladder. Jeg mener mere, det er de sidste.


dukaTALE 50 GB data | Nordens bedste netværk\nHvad er Duka?\nEr du i tvivl? Ring til os på 77 34 18 18\nog vi servicerer dig med et smil\nLæn dig tilbage og se vores nye film her\nHos Duka vil vi gerne gøre det billigere for dig at glæde familien med en kærlig opringning - lige så tit du vil. Også fra Norge - ja, faktisk fra hele Norden OG Baltikum.\nSom noget nyt får du med dette abonnement 1:1 forhold i hele EU og Storbritannien på tale SMS og MMS. Dette betyder, at du nu også kan bruge løs af dit mobilabonnement, når du rejser inden for EU og Storbritannien på lige vilkår, som var du hjemme i Danmark. Uden det koster dig ekstra.\nMed dette abonnement får du derfor:\nFri tale i EU, Norge og Storbritannien\n50 GB data pr. måned i DK 15 GB i EU, Storbritannien og Norge\nVi giver dig Nordens bedste 4G-netværk fra Telia, og vi gør det nemt at skifte dit abonnement uden oprettelsesgebyr. Der er ingen binding, hvis du efterfølgende ønsker at skifte.\nDu har også mulighed for at flytte dit fastnetnummer til dukaTALE, så du ikke mister dit nummer.\n4G-forbindelsen har en forventet hastighed på 10-40/5-20 Mbit/s – det er op til 10 gange hurtigere end 3G. Uden for 4G-dækning vil der opleves en lavere hastighed. Bemærk, at det ikke er alle mobiltelefoner, der understøtter 4G, og du derfor kan opleve en lavere hastighed. Der er også områder, som ikke er dækket af mobil internetforbindelse.\nSkulle du opleve problemer med dårlig forbindelse, så kontakt Kundeservice. Vi vil gøre vores bedste for at hjælpe dig.\nVi har gjort det nemt at forstå prisen for dit abonnement. Alt tale til numre i EU samt de 6 inkluderede lande er indeholdt i abonnementet. Det samme gælder for kald du foretager når du opholder dig i disse lande. Ringer du til numre uden for disse lande, eller fra et land der ikke er omfattet af abonnementet, kan taksten findes her.\nDet samme gælder SMS og MMS.\nData kan ligeledes benyttes i alle inkluderede lande.\nLande der er inkluderet er: EU's medlemslande samt, Norge, Færøerne, Island, San Marino, Liechtenstein og Schweiz.\nLæs mere om roaming i EU her.\nDer er ingen binding på mobilabonnementet. Du kan opsige, når du vil, til månedens udgang. Betalingen bliver faktureret kvartalsvis hos DukaPC A/S.\nDu kan benytte dit dataindhold i alle følgende lande:\nCypern (inkl. græsk del, ekskl. tyrkisk del) Polen\nDanmark Portugal (inkl. Azorerne og Madeira)\nFrankrig (inkl. Fransk Guyana, Guadeloupe, Martinique, Reunion) Schweitz\nHolland Spanien (inkl. Ceuta, De Kanariske Øer, Melilla)\nIrland Storbritannien (inkl. Gibraltar, ekskl. Guernsey, Isle of Man og Jersey)\nDuka A/S CVR 32834655 Omega 5, Søften, 8382 Hinnerup tlf. 7734 1818 info@duka.dk\nDukaPC A/S gør opmærksom på, at der anvendes cookies på hjemmesiden. Disse cookies er primært til at optimere brugeroplevelsen på hjemmesiden og trafikmåling. Ved brug af DukaPC A/S’ hjemmeside accepterer du samtidig anvendelse af cookies. - Læs mere her.


Det er ikke nogen hemmellighed at skønhedspleje for mænd er noget helt, helt andet end den var i gamle dage. Det var ikke almindeligt , når mænd brugte håndcreme fra fx Nivea, og mange blev ramt af andres fordomme. Var man moderne og, ofte brugte Australian BodyCare Body Cream (100 ml), blev man ofte genstand for kritik. men det var bare tidlligere end andre. Nu er det faktisk byttet rundt, så de fleste er velplejede, og der er en hel del mænd, der bruger Australian Bodycare i den typiske morgenpleje. Huden for mænd og kvinder er ret ens på mange punkter, og den skal selvfølgelig også plejes. Du fortjener at pleje din hud og dit hår, det kan ses, og du får mere energi, når du ser frisk ud.\nAustralian BodyCare Body Cream (100 ml) findes stadig i Top-10 eller tæt på i den godt sælgende kategori Australian Bodycare. Du får også hele lovpligtige 14 dages returret hvis du skulle fortryde dit køb din vare. Fun fact er at de fleste shoppere i Danmark køber Australian BodyCare Body Cream (100 ml) ved den velkendte shop Made4men, der virkelig har samlet toppen af de mest populære varer. Hos webshoppens store udvalg kan du shoppe løs efter lækre varer, deriblandt også produktet er på siden. Køber du varer online er priserne bedre- når webshoppen sparer de penge som en almindelig butik bruger, så kommer det dig til gode.


Krise skaber bolig-fest: Bolig\nKrise skaber bolig-fest\nDen blussende krise i Sydeuropa vil give lavere renter til danske boligejere i de kommende måneder, vurderer økonomer.\nAf Ingen forfatter - 25. juli 2012\nI Spanien står hver anden ung under 30 uden arbejde, og imens er den økonomiske situation i Italien yderligere forværret.\nMen intet er så skidt, at det ikke er godt for noget. Det må danske boligejere sande, efter at økonomer spår højere renter netop på grund af krisen i Sydeuropa, der nu også rammer Tyskland, skriver Jyllands-Posten.\nRegningen for de økonomiske hjælpepakker lander nemlig hos landet mod syd, og det får kreditvurderingsinstitutet Moody’s til at advarer om risikoen for en nedjustering af landets kreditværdighed på to-tre års sigt.\nOg netop dét forstærker udviklingen, hvor internationale investorer søger til Danmark.\n- Investorernes bevægelse mod Skandinavien og Danmark kan blive forstærket af udsigten til, at flere regioner i Italien og Spanien kan gå fallit. På den måde kan dette vise sig at være en fordel for danske boligejere på den korte bane, siger Anders Svendsen, chefanalytiker i Nordea, til Jyllands- Posten.\nHan siger dog samtid, at det samlet set er negativt for dansk økonomi og den danske ledighed, hvis krisen fortsætter.\nHos finanskoncernen Nykredit har man i lang tid vidst, at krisen er med til at sænke boligrenter i de nordiske lande. Men nu kan en forværring af krisen betyde en yderligere sænkning af den i forvejen lave rente.\n- En yderligere eskalering af den europæiske gældskrise vil kunne sende nye rentefald ind over det danske marked. Under alle omstændigheder ser det ud til, at de ekstremt lave renter er kommet for at blive en rum tid endnu, siger John Madsen, cheføkonom i Nykredit til Jyllands-Posten.\nSamme svar får man hos BRFkredit og Realkredit Danmark. Begge steder forventer man, at den ulmende opblusning af krisen i Sydeuropa vil påvirke de danske renter positivt i de næste en til to måneder.\n1 Spred risikoen på dit boliglån 2 Nu bliver dit boliglån nemmere at forstå 3 Her er det oversete og billige boliglån 4 Sparede 50.000 kr. på boligsalget 5 Sælg boligen som du vil


København fraråder færdsel i kommunens grønne områder\nKøbenhavns Kommune er i fuld gang med at rydde op efter stormen i går. Generelt frarådes færdsel i Københavns parker, kirkegårde og naturområder, hvor der er fare for nedfaldne grene og væltede træer. Til gengæld er det igen muligt at komme frem på langt de fleste veje, cykelstier og fortove.\nKøbenhavns kirkegården lukker i dag kl. 16.00. Normalt bliver kirkegårdene lukket af aftenen kl. 19, men på grund af stormen gør vi det tidligere i dag.\nKøbenhavns Kommunes godt 200 driftsfolk samt vejtilsynsfolk er alle sendt på gaden for at rydde op efter stormen, der har efterladt væltede træer, affald, tagsten og trafikafspærringer samt ødelagte skilte. Derudover har kommunen i nat støttet op om politiets og brandvæsnets indsats.\n”Generelt er København sluppet nådigt, og stort set alle steder kan man komme frem på veje, fortove og cykelstier uden problemer. Vi har prioriteret at rydde op på offentlige veje og udbedre akutte skader, men man skal selvfølgelig fortsat færdes med forsigtighed,” siger Claus Robl, centerchef i Teknik- og Miljøforvaltningen.\nBåde byens parker, naturområder og kirkegårde er medtagede efter stormen, der har resulteret i flere væltede træer og gravstene samt masser af knækkede grene. Derfor fraråder kommunen generelt færdsel i de grønne områder i de kommende dage. Kommunen sætter afspærring og skilte op så hurtigt som muligt, der hvor der er risiko for, at der kan falde grene ned.\n”Det har været en meget voldsom storm, så vi er nødt til at tage nogle ekstra sikkerhedsforanstaltninger, fordi det kan være svært at gennemskue, hvornår et træ eller en gren udgør en fare for almindelige forbipasserende. Derfor fraråder vi lige nu, at man færdes i kommunens parker, kirkegårde og naturområder, indtil vi har det fulde overblik. Vi prioriterer nu at fjerne træer og grene, der kan være til fare for forbipasserende og rydder stierne, så man kan komme frem. Men det kommer til at tage et par dage at rydde op i parkerne og på kirkegårdene,” siger Claus Robl.\nDet er endnu ikke opgjort præcist hvor mange træer, der er væltet, men alene på Københavns kirkegårde er der væltet ca. 60 træer.\nNår kommunen har et samlet overblik over skaderne i parkerne, bliver det meldt ud, hvornår det igen er sikkert at færdes i de grønne områder.


Kunsthallen har fået rusketure og knubs | Aarhus | stiften.dk\nPubliceret 28. september 2017 kl. 15:30\nKunsthal Aarhus ligger smukt i J. M. Mørks Gade 13, tæt på kunstmuseet Aros og Dansk Banks finanssæde på Åboulevarden. Nu er indgangen flyttet. Foto 2015: Kunsthal Aarhus\nMen der er brug for den i det århusianske økosystem for kunst, mener kunstnerisk direktør Jacob Fabricius.\nAARHUS: Kunsthal Aarhus har haft en omskiftelig tilværelse i sine 100 år og har tilmed haft andre navne. Ikke desto mindre har Aarhus brug for sin kunsthal.\n- Den er en del af hele byens økosystem for kunstnerisk virke, siger Jacob Fabricius, der er kunsthallens ret nye kunstneriske direktør.\n- Kunsthallen har fået rusketure og knubs, men sammen med museerne er den en vigtig del af økosystemet med kunstskoler og akademi, græsrødder, atelierer, kunstudstillingssteder og gallerier, mener Jacob Fabricius, der kom hertil med international erfaring.\nHan synes, at kunsthallen både skal have traditionelle udstillinger og bryde rammerne ved at skabe diskussioner og være motor og affyringsrampe for ideer og kunstneriske udtryk. Som nu med 100 års parfumen, som bliver præsenteret på jubilæumsdagen.\n- Vi husker ting på mange måder, på det visuelle, på lyde og på dufte, og derfor parfumen, siger Jacob Fabricius.\n- Kunsthallen har været under radikal udvikling i de 100 år og har haft flere funktioner som bygning, men den er stadig væsentlig for byen, siger Fabricius.\nSådan fejres 100 året\nKunsthal Aarhus fejrer 100 året med jubilæumsudstilling, kunstobjekter, publikation, performances samt lancering af Aarhus-parfumen 100.Selve jubilæumsfesten finder sted 28. september kl. 14.00-17.30 og alle er velkomne.\nEt telt på gårdspladsen danner ramme om jubilæumsfesten, hvor en række inviterede kunstnere bidrager til festlighederne med kager, sange, taler, flag, musik m.m. Deltagende kunstnere: Nat Bloch Gregersen & Matilde Mørk, Jette Gejl, Lea Guldditte Hestelund & Frama, Bodil Nielsen, Olof Olsson, Henrik Plenge Jakobsen.\nI forbindelse med jubilæumsfesten indvies desuden to nye værker i kunsthallens park af henholdsvis FOS og Nat Bloch Gregersen & Matilde Mørk.\nI kunsthallens caféområde åbner jubilæumsudstillingen 100' med nye og ældre værker. Oplev kunstnere som; Franciska Clausen, Bodil Nielsen, Hanne Nielsen & Birgit Johnsen, Jesper Rasmussen, Olaf Rude, Jan Skovgård.\nUnder jubilæumsfesten lanceres Aarhus-parfumen 100, der sælges i et begrænset antal på 300 flasker.\nHelen Lykke Møller var leder af kunsthallen - dengang hed det inspektør - i 20 år fra 1987 til 2006, i det, hun betegner som "sit livs job".\n- Der er noget særligt over stedet og bygningerne. Lyset falder ned fra loftet. Først i tilbygningerne kom der vinduer. Der er harmoni i rummene med længde og bredde, og kunstnerne har altid elsket stedet. Nu er der kommet et nyt publikum, yngre folk med tilknytning til universitetet. Det er et andet liv, og det er godt, tiderne skifter jo, men der mangler et udstillingssted for gode, lokale kunstnere, siger Helen Lykke Møller.\nHun husker, da det buede rum blev bygget til i 1993 for at skabe plads til Plakatmuseet, og senere kom underetagen, da Kunstnernes Hus i Saltholmsgade blev lukket og pengene fra salget af det blev brugt til byggeriet.\nPlakatmuseet kom ind, fordi kunstneren Peder Stougård stod med sine meget store samling på omkring 300.000 plakater og der ikke længere var plads til dem på Åby Bibliotek. De var i kunstbygningen, som stedet hed dengang, indtil Den Gamle By overtog samlingen i 2009.\n- Vi holdt fem udstillinger om året i kunstbygningen og omkring 1000 store og små landet over på et år, fortæller Peder Stougård, der forærede sin samling til museet. I dag består den af cirka 400.000 plakater.\nJoasia Krysa var en dynamisk direktør og er nu ansat i Liverpool. Hun ville bygge en ballonbro fra kunsthallen til kunstmuseet Aros og fik penge af Nordea-fonden til det. Her peger hun på stedet sammen med fondens direktør Henrik Lehmann Andersen. Projektet er skrottet. Foto 2014: Hans Petersen\nBodil Sohn er en af de århusianske kunstnere, som ofte kommer i Kunsthal Aarhus.\n- Den er et betydeligt sted i byen og meget mere end et sted for udstillinger. Der er artist talks og arrangementer. Det er et inspirerende sted, og vi kunstnere bruger det også som mødested i forbindelse med ferniseringer, udstillinger og events. Her møder vi også kunstnere fra andre steder i landet og udlandet, siger Bodil Sohn.\nHun er medlem af kunstnergruppen Guirlanden, som tidligere udstillede fast årligt i Kunsthal Aarhus.\n- Sådan er det ikke mere. Nu er det open calls, hvor alle kan være med, og det er helt i orden. Sådan er tiden, og kunsthallen gør det godt og viser spændende ting, siger Bodil Sohn.\nBodil Sohn er med i Kunstnersammenslutningen Guirlanden, som tidligere havde fast årlig udstilling i Aarhus Kunstbygning. Foto 2006: Kim Haugaard\nEn stribe af Peder Stougårds tusindvis af plakater udstillet i rotunden i Kunsthal Aarhus. Foto 1999: Dan Jakobsen\nRotunden var tænkt til et sted for udstilling af skulpturer. Foto: Kunsthal Aarhus\nDer har også været værker udstillet på bygningerne som her. Foto: Kunsthal Aarhus\nThorsten Sadowsky blev leder af Kunstbygningen i 2005. Foto 2005: Axel Schütt\nJacob Fabricius er kunstfaglig leder af Kunsthal Aarhus i dag. Foto: 2015: Kim Haugaard


Børnefamilier - Rudersdal Kommune\nRudersdalRutens UniversTil jer der er...BørnefamilierMotionStjernenSkovturLegepladserTusindbenRutenEventyrskovenBålpladserLegGeocaching - Skattejagt for hele familienOvernatning i det friHvad kan du se og opleve?Tag på turFind vejRing til naturenFremkommelighedFor de lidt større børnSeniorerMotionisterKonkurrencefolkOpdagelseslystneKulturinteresseredeNaturelskerePå cykelSkoler og daginstitutionerTemaruterKort og rutebeskrivelserTræningspavillonerneGeocaching - skattejagt med GPSRudersdalRutens ruteplannerFaste arrangementerKalender og aktiviteterForeninger og RudersdalRutenFind vej på rutenPraktisk informationBrugerforumRudersdalRutens Univers på FacebookOm RudersdalRutens Univers\nBørnefamilierPå siden her har vi lavet en lille guide med info til jer med børn. Vi vil gerne inspirere jer til at tage ud og bruge de skønne naturområder, som vi er så heldige at have her i Rudersdal Kommune. RudersdalRutens Univers danner rammerne - I bestemmer selv aktiviteterne. Læs mere ved at klikke på linkene nedenfor:\nPrøv at fange dyr, løse opgaver og finde poster med mobilen i naturen omkring træningspavillonerne ved Vangeboskolen i Søllerød. Det er bevægelse, sjov motion og opgaveløsning med mobilen i naturen for hele familien. » MotionStjernen\nFamilien skal på skovtur, men hvor skal I tage hen? Få inspiration til, hvor turen kan gå hen:\n» De bedste steder til skovtur\nHvor finder I steder, hvor børnene kan lege i det fri? Se her hvor:\n» Legeplader – fri leg i det fri\nHar I lyst til at gå på eventyr? TusindbenRuten er en sjov temarute på 1000 meter for små og lidt større børn. Det er på Mariehøj i Gl. Holte, så det er op og ned af bakke. På den lille overskuelige rute møder i Kong Tusindben, som bringer jer gennem skoven, rundt om søen til æbleplantagen for at ende ved en god naturlegeplads.\nLæs mere om Kong Tusindben her:\n» Små ben på eventyr\nSkoven, som er en eventyrlig og magisk verden for børn og barnlige sjæle, hvor sanserne og fantasien kan slippes løs. I Eventyrskoven kan man blandt andre møde musiktrolde, kratheksen og elverfolk:\nEr der steder, hvor I kan lave jeres egne snobrød? Ja, det er der! Se her hvor:\n» Snobrød og medbragt saftevand\nDet er sjovt at lege – og der findes mange gode lege. Vi guider jer her til, hvor I kan hente inspiration:\n» Hvad skal vi lege?\nHvis I skal i skoven, men synes det kunne være sjovt med en ekstra dimension på skovturen, så har vi et forslag: » Skattejagt for hele familien – Prøv Geocaching!\nSov i skoven\nHar I mod på at opleve skoven efter solen er gået ned? Se her, hvor I kan overnatte i skoven:\n» Overnatning i det fri\nRudersdalRuten og naturen\nNatur, natur og natur. Find mere information om skove, grønne områder, søer, åer og vådområder samt parker, badestrande og havne omkring RudersdalRuten:\n» Hvad kan I se og opleve? Tag på tur\nHar I lyst til at tage på tur med guide eller på egen hånd. Se her, hvor I kan finde inspiration:\n» Tag på tur med guide eller på egen hånd\nFind vej - prøv orienteringsløb\nFind vej er en forenkelt udgave af orienteringsløb. Med et kort i hånden begiver du dig afsted for at finde en række poster - næsten lige som en skattejagt. Posterne er afmærket med 'Find vej' logoet, som du finder på pæle i skoven. Der er tre stier i Rudersdal og hvert år også Find vej-arrangementer.\nBrug mobilen og bliv klogere\nDet er muligt at blive klogere på Rude Skov ved hjælp af en mobiltelefon. Se her, hvad det går ud på:\n» Ring til naturen\nEr det muligt at have barnevogn med overalt? Det kan være rat at vide på forhånd. Se her, hvor I kan få oplysninger om fremkommeligheden på stierne uden for RudersdalRuten: » Fremkommelighed Store børn\nHar I store børn? Se her, hvilke muligheder der er for aktiviteter og oplevelser for jer:\n» For de lidt større børn\nKategorier:Kultur og fritidSenest opdateret: 22. august 2013Kontakt redaktør:


Tyrkiet afblæser våbenhvile med PKK\nTyrkiet afblæser våbenhvile med PKK:\nErdogan erklærer ’krig’ mod IS – men angriber kurdere og venstreorienterede\nTyrkiet er gået i krig mod PKK og dermed mod den kurdiske modstand mod Islamisk Stat. Erdogan er samtidig i færd med at besætte syrisk territorium i grænselandet omkring den kurdiske helteby Kobane. Der skal der oprettes en såkaldt bufferzone. Dette fremstilles som om Tyrkiet nu går i krig mod Islamisk Stat, som det hidtil i praksis har støttet på mange måder - og fortsat vil gøre det ved at føre krig mod IS' vigtigste fjender.\nEfter den blodige fascistiske massakre den 20. juli i byen Suroc ved grænsen til Syrien, hvor 32 unge socialister blev dræbt, var det ikke længere muligt for den tyrkiske præsident Erdogan at fortsætte sin hidtidige politik med støtte til Islamisk Stat og opbakning til islamistenes krig mod Assad-styret i Syrien - og samtidig med front mod den kurdiske modstandskamp mod IS.\nDe internationale medier har vidt og bredt fortalt, at Tyrkiet nu har ændret politik og har tilsluttet sig ’krigen mod IS’. Der er rapporteret om træfninger mellem tyrkiske soldater og IS-krigere og om tyrkiske flyangreb på IS-mål i Syrien fra tyrkisk luftrum. Ikke mindst har USA fået tilladelse til at bruge en tyrkisk militærlufthavn til bombetogterne mod IS og mål i Syrien.\nDet er ikke slået nær så stort op, at Erdogan i samme moment har afblæst den våbenhvile med PKK og kurderne, der har eksisteret siden 2012. Tyrkiske kampfly har igen bombet PKK-baser i Nordirak, hvor PKK-soldater er forlagt.\nSamtidig har Erdogan indledt en arrestationsbølge med over 500 pågrebne over hele Tyrkiet, som ifølge de internationale mediers overskrifter har været rettet mod IS-sympatisører. Reelt har den især rettet sig mod kurdere og medlemmer af venstreorienterede organisationer, som støtter den kurdiske frihedskamp – og derfor ligesom PKK af Erdogan-regeringen betegnes som ’terrorister’.\nTyrkiets rolle i Syrien-krigen\nErdogan og hans regering har været en hovedstøtte for ’oprøret’ mod den syriske præsident Assad. Den har direkte opflammet ’borgerkrigen’ og de såkaldte ’oprørere’, indbefattet Islamisk Stat – herunder tilladt titusinder af islamistiske krigere fra alle mulige lande at passere uhindret gennem Tyrkiet og frem og tilbage over grænsen til Syrien.\nUden Tyrkiet - sammen med støtten fra andre reaktionære islamistiske stater og fra Vesten - havde det væbnede ’oprør’ mod Assad-styret ikke været muligt. Dermed ville ødelæggelsen af Syrien, den flygtningestrømmene og den humanitære katastrofe være undgået.\nIslamisk Stat har vokset sig stærkt i kraft af denne støtte fra Vesten, Tyrkiet og de mest kulsorte arabiske stater. Men den amerikanske præsident erklærede ’krig mod IS’ oven på en række videofilmede henrettelser og indledte luftbombardementer mod militsen i Irak og Syrien.\nSom bekendt er Danmark med i denne krig og har genneført en lang række bombetogter, foreløbig begrænset til Irak. V(DF)-regeringen har meddelt den overvejer også at bombe i Syrien. Under krigen mod Libyen stod Danmark for ikke mindre end 17 procent af de samlede bombardementer.\nErdogan og NATO-medlemmet Tyrkiet ville ikke i krig mod IS. Det erklærede, at landet kun ville støtte denne krig, såfremt målet var at vælte Assad-styret. Den tyrkiske regering støttede heller ikke kampen for befrielse af Kobane, men lagde hindringer i vejen for den kurdiske modstand mod IS.\nNu skulle Tyrkiet angiveligt være gået med i kampen mod IS – men fører samtidig krig mod PKK og den kurdiske frihedskamp og mod Assad-regimet. En krig på tre fronter – hvor hovedfjenden ikke er IS.\nBufferzone – besættelse af del af Syrien\nDen tyrkiske udenrigsminister Mevlut Cavusoglu erklærede i forbindelse med angrebene mod luftangrebene mod IS i Syrien og mod PKK i Nordirak, at Tyrkiet vil etablere en sikkerhedszone, en såkaldt bufferzone i Nordsyrien, som IS skal fordrives fra. Det vil sige militært besætte en del af nabolandet.\nDerfra vil Tyrkiet også få nye muligheder for at kontrollere og bekæmpe den demokratiske kurdiske modstandsbevægelse i det nordlige Syrien, der har kæmpet mod IS på jorden og som med store omkostninger befriede den IS-besatte by Kobane.\nDet er utænkeligt, at NATO-landet Tyrkiets samtidige krig mod PKK, Assad og IS ikke skulle være aftalt med USA, der omfatter en besættelse af syrisk territorium, ikke skulle være aftalt med USA.\nPlanerne om at Tyrkiet ville lave en sikkerhedszone har længe været rygter. Det er muligvis en del af prisen for at USA kan bruge den tyrkiske luftbase. Tyrkiske regeringskilder har også til tyrkiske medier sagt, at der er enighed om etablering af en flyforbuds-zone mod Bashar al-Asssads luftvåben. Dette benægtes af Pentagon.\nStærk folkelig modstand i Tyrkiet\nI Tyrkiet selv er der en meget stærk modstand mod den autoritære Erdogans politik overfor kurderne og over for nabolandet Syrien. Den har gjort Tyrkiet til reel krigsdeltager og medansvarlig for det syriske slagtehus. Det har givet store flygtningestrømme til Tyrkiet og medført krigshandlinger, terrorangreb og attentater inden for de tyrkiske grænser.\nDenne modstand bidrog til, at hans konservative islamiske parti mistede sit flertal ved parlamentsvalget. Der forhandles fortsat om at sammensætte en ny regering, der inddrager et parti, der har været kritisk mod denne politik.\nArrestationsbølgen mod kurdiske og venstrefløjsaktivister, ophævelsen af våbenhvilen med PKK og den optrappede krig mod kurderne og Assad-styret under påskud af krig mod Islamisk Stat vil ikke gøre oppositionen og vreden mindre.\nNetavisen 20. juli 2015\nNetavisen 15. april 2015\nEuropæiske advokater har startet kampagne for at få fjernet PKK fra EU's terrorliste\nNetavisen 25. juli 2015


Hjemmelavet glögg med appelsin og citron sirup - Opskrifter.dk\nHjemmelavet glögg med appelsin og citron sirup\n5 stk Kanelstang\n8 stk Stjerneanis\n7,5 deciliter Rødvin\n3 deciliter Madeira vin\n1 deciliter Mørk rom\n1 deciliter Snaps\nVegetar Vegansk Mad Fedtfattig mad\nHjemmelavet glögg med appelsin/citron sirup, fremgangsmåde:\nSirup: Appelsiner og citroner skæres i skiver og småkoger sammen med de resterende dele i 5 minutter. Siruppen afkøles - gerne et døgn med hele krydderier etc. - og sigtes herefter. Opskriften giver ca. 3 dl færdig sirup.\nIngredienserne bringes til kogepunktet, hvorefter sirup tilsættes lidt efter lidt. Herefter må gløggen ikke koge. Gløggen tilsættes sirup i små doser, da nogle vil have drikken mere sød end andre - og mere krydret. Det er en smagssag.\nGløggen serveres på glas med hank - og tilsættes rosiner og hakkede, smuttede mandler, der har fået et opkog i almindeligt vand og dermed er bløde og lækre. Den skal selvfølgelig nydes varm.\nOpskrift fra d. 11/12-2009\nUrtebøffer med rodfrugtemos\nSkræl og skær gulerødder og pastinakker i mindre stykker og kog dem i 10 minutter i usalte...\nPluk broccoli i små stykker, skær æbler i små tern, skær rødløg i strimler, steg bacon, ko...\nTripple brownies med 3 slags chokolade\nSmelt smør og mørk chokolade over vandbad. Pisk sukker og æg let og luftigt. Vend cho...


Handmade by Henriette: oktober 2009\nI dag er det halloween og i den sidste uges tid har drengene og jeg lavet græskalyger. Jeg har lavet græskarlygter siden 1996, hvor vi boede i Bozeman, Montana, USA.\nDe er blevet ret flotte i år. Drengene lavede også nogle i hokkaido-græskar. De blev også gode, det var kun billederne af dem som gik i vasken.\nOm lidt når de ny bagte morgen boller er spist, tager vi til Rold skov. Vi skal op og gå en tur i Troldeskoven, Rebilbakker og se en kilde eller to. Vi er så heldige at have et hold venner i nærheden af Rold, så der har vi inviteret os selv til aftensmad :o)\nSkrevet af Henriette kl. 07.33 0 har hilst på ♥\nNu er fredagen næsten gået og jeg har haft travlt med alt muligt. Først fik jeg endelig sokkerne til Jacob færdig.\nDe ser små ud men mon ikke han kan få fødderne i.\nJo, han passede dem godt nok. Han tog dem straks på da han kom hjem fra skolen. Jacob syntes det er vidunderligt at gå i strikkede sokker.\nInden jeg fik taget mig sammen til at få støvsuget og rengjort badeværelset, fik jeg en anden lille sysel færdig. Nu brander vi ikke fingerne når vi skal have en varm hyldeblomsttody.\nJeg er nu ikke den eneste i huset som laver noget med hænderne. Bo (manden) har fået lavet et nyt fuglefoderbrædt.\nEn kopi af den vi havde med hjem fra Montana. Den kunne ikke mere. Den er blevet rigtig flot.\nSkrevet af Henriette kl. 19.52 0 har hilst på ♥\nBlogmærker: Fugle, sok, strik, tilbehør\nEn fantaskisk god og lækker muffin. Den smager af hindbær og hvid chokolade. De to passer rigtig godt sammen. En er ikke nok.\nkorn fra ½ stang vanilie eller vaniliesukker\n110 g friske/frosne hindbær\nPisk æg og rørsukker godt sammen, mens det smeltede smør køler lidt af. Bland æg med salt, vanilie, smør og mælk, pisk det godt sammen.\nBland mel med bagepulver og rør det i. Vend forsigtigt hindbær og hvid chokolade i og kom dejen i muffinsforme.\nSkrevet af Henriette kl. 09.05 0 har hilst på ♥\nSkrevet af Henriette kl. 08.37 0 har hilst på ♥\nSkrevet af Henriette kl. 08.44 0 har hilst på ♥\nSkrevet af Henriette kl. 18.40 0 har hilst på ♥\nSkrevet af Henriette kl. 19.36 0 har hilst på ♥\nRugbrødet blev færdig og det kom til at dufte i hele huset.\nEfter at have ligget i en pose, indpakket i et viskestykke natten over,\ner brødet nu kommet ind i køleskabet. Nu vil jeg glæde mig til frokost,\nhvor jeg skal have "ny bagt" rugbrød med leverposetej og hjemmesyltede rødbeder.\nSkrevet af Henriette kl. 09.28 0 har hilst på ♥\nJeg har længe gået og tænkt på at lave min egen blog - her er den - nu skal der bare noget fyld på. Det meste kommer nok til at handle om det jeg får fra hånden - så som hvad jeg pt. strikker på eller hvad det næste sy projekt skal være eller måske at der er blevet bagt.\nHov jeg har forresten et rugbrød til hævning - den må jeg hellere kigge til ;)